**VPRAŠANJA IN ODGOVORI ZA TUJE DOPISNIKE**

**Vprašanje:**

Kdo vloži vlogo za vpis tujega dopisnika, ki bo delal v Sloveniji – novinar ali medij, za katerega dela?

**Odgovor:**

Vlogo za vpis tujega dopisnika v Razvid tujih dopisnikov v Republiki Sloveniji vloži uprava tujega medija.

**Vprašanje:**

Sem novinar, ki delam za elektronski medij. Želim se vpisati v razvid tujih dopisnikov v Sloveniji in me zanima, zakaj je treba imeti začasno bivališče v Sloveniji, saj delam za elektronski medij in bi bil v državi, kjer je ta medij?

**Odgovor:**

Skladno s 122. členom Zakona o medijih mora tuji dopisnik predlogu za vpis dopisnika v register predložiti dokazilo, da ima tuji dopisnik v Republiki Sloveniji zagotovljeno nastanitev.

**Vprašanje:**

Do katere starosti lahko tuji novinar opravlja novinarsko dejavnost v Sloveniji?

**Odgovor:**

Zakon o medijih starosti novinarja, ki opravlja novinarsko dejavnost v Republiki Sloveniji za tuji medij, ne predvideva.

**Vprašanje:**

Tuji dopisnik se začasno prijavi na naslovu v Sloveniji na Upravni enoti. Ali to pomeni, ker ima prijavljeno začasno bivališče, da lahko na podlagi tega pridobi državljanstvo Republike Slovenije?

**Odgovor:**

Ne. Prijava začasnega bivališča na upravni enoti in vpis v register tujih dopisnikov nista podlaga za pridobitev državljanstva.

**Vprašanje:**

Če tuji medij v Slovenijo pošlje več svojih novinarjev, ali plača takso enkrat v znesku 22,66 EUR ali za vsakega novinarja posebej?

**Odgovor:**

Taksa se plača za vsakega novinarja posebej.

**Vprašanje:**

Zakaj ministrstvo rabi dve fotografiji tujega dopisnika?

**Odgovor:**

Ministrstvo za kulturo po opravljenem vpisu in izdani odločbi o vpisu v razvid, izdela Izkaznico o akreditaciji. Na izkaznici je fotografija tujega dopisnika.

**Vprašanje:**

Ali mora tuji medij posredovati tudi pogodbo, ki jo ima sklenjeno s svojim novinarjem, ko ga prijavi za vpis v razvid?

**Odgovor:**

Tuji medij lahko predloži pogodbo o zaposlitvi novinarja v mediju, ni pa nujno. Prav tako lahko predloži pogodbo, da medij pošilja novinarja v Slovenijo, zaradi poročanja. Ministrstvo takšnih pogodb ne zahteva, niti niso v Zakonu o medijih predvidene.

**Vprašanja:**

Ali morajo tuji dopisniki ob prijavi predložiti »izjavo, kaj bodo delali v Sloveniji«?

**Odgovor:**

Tujim dopisnikom ni treba priložiti izjave, kaj bodo delali v Sloveniji.

**Vprašanje:**

Ali se mora pod življenjepis novinarja podpisati medij, v katerem je zaposlen?

**Odgovor:**

Pod življenjepis novinarja se podpiše novinar sam in ne medij, pri katerem je zaposlen.